Dobrače (Arilje)

**Dobrače** je naselje u Srbiji u opštini Arilje u Zlatiborskom okrugu. Prema popisu iz 2011. bilo je 635 stanovnika (prema popisu iz 2002. bio je 821 stanovnik).

## Historija
Dosadašnja saznanja o prošlosti Dobrača, pogotovo najranijoj prošlosti, prilično su oskudna, što je posledica toga što ceo ariljski i moravički kraj nije dovoljno istražen.

### Praistorija

Najstarija ljudska staništa sa ovih prostora pripadaju zemljoradničkim naseljima koja datiraju iz mlađeg kamenog doba (neolita), oko 2600 godina pre naše ere. Ovu tvrdnju arheolozi dokazuju brojnim nalazištima kamenih sekira, noževa, keramike kao i predmeta od životinjskih kostiju i raznih alatki. Temeljnije o ovome je otkriveno krajem 1958. kada su na tromeđi sela Radobuđa, Svračkovo i Roge koja se nalazi samo desetak kilometara od Dobrača pronađena tri praistorijska naselja.
Iz perioda metalnog, pogotovo bronzanog doba, u dolini Velikog Rzava pronađeno je više lokaliteta, što dokazuje da je ovo područje i tada bilo naseljeno. Neki od tih lokaliteta su Vraneška stjena, Kulina, i Crkvine (u odbližnjem selu Visoka) gde je pronađena kamena sekira.

### Stari vek

### Srednji vek

### Novi vek

## Poreklo imena
Ime sela potiče od kaluđera Dobrače iz manastira Klisure. Prema predanju kaluđer je bio poznat po tome što je imao ogromno stado ovaca i što su kod njega dolazili vernici iz desetak drugih sela na bogosluženje i ispovest. 
 
## Geografija
Selo je smešteno između okolnih vrhova kao što su Vučjak, Veliki i Mali Ostreš Gajevi, Sedlac i Malići do 1000 mnv. U naselju se nalaze Manastir Klisura, a iznad je crkvica svetog Ilije na Gradini. Kroz Dobrače prolazi magistralni put M21.1 i lokalni putevi L2, L6, L7, L14 i L23.

## Privreda
U naselju je razvijena poljoprivreda. Glavno zanimanje većine Dobračana je gajenje malina. Osim toga, razvijeni su zanati iz oblasti stolarstva i građevinarstva.

## Turizam
U okolini se nalaze dva lovačka doma, a od turističkih atrakcija najinteresantnija je Vodena pećina u klisuri Panjice.

## Značajne osobe
U Dobračama su rođeni kragujevački vladika Jovan Mladenović i narodni heroj Mićo Matović, koji je kao borac Druge proleterske brigade poginuo u borbama kod Bugojna 1942. godine.

## Demografija
U naselju Dobrače živi 710 punoletnih stanovnika, a prosečna starost stanovništva iznosi 48,7 godina (46,9 kod muškaraca i 50,5 kod žena). U naselju ima 286 domaćinstava, a prosečan broj članova po domaćinstvu je 2,85. Prema popisu iz 2002. bilo je 821 stanovnika (prema popisu iz 1991. bilo je 1020 stanovnika).

Naselje je do pre 50 godina bilo razvijenije i imalo duplo više stanovnika od Arilja, ali se u međuvremenu Arilje razvilo i dobilo status grada, u njega i druge veće gradove se uselio veliki broj stanovnika iz brdskih naselja. Broj stanovnika Dobrača sada je manji od polovine, a u njegovom centru danas nema: prodavnice, pošte, crkve ni kafane, ali postoje dve osnovne škole i ženski manastir.

Ovo naselje je skoro u potpunosti naseljeno Srbima (prema popisu iz 2002. godine).

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)